သင်ခန်းစာ (၅)

ကပ်တိုင်တော်အလျင်ထမြောက်ခြင်းများ

အောက်တိုဘာလ ၂၂ - ၂၈

ဥပုသ်နေ့မွန်းလွဲပိုင်း အောက်တိုဘာလ ၂၂ ရက်

ဖတ်ရန်ကျမ်းချက်များ။ ယုဒ၊ ၉။ လုကာ၊ ၉း၂၈-၃၆။ ၃ရာ၊ ၁၇း၈-၂၄။ လုကာ၊ ၇း၁၁-၁၇။ မာကု၊ ၅း၃၅-၄၃။ ယောဟန်၊ ၁၁း၁-၄၄။

အလွတ်ကျမ်းချက်

 ‘‘ယေရှုကလည်း၊ ငါသည်ထမြောက်ခြင်းအကြောင်း၊ အသက် ရှင်ခြင်းအကြောင်းဖြစ်၏။ ငါ့ကိုယုံကြည်သောသူသည် သေလွန် သော်လည်းရှင်လိမ့်မည်။ ငါ့ကိုယုံကြည်၍ အသက်ရှင်သောသူရှိသမျှ တို့သည်လည်း သေခြင်းနှင့်အစဉ်မပြတ်ကင်းလွတ်ကြလိမ့်မည်။ ငါ့ စကားကို ယုံသလော’’ (ယောဟန်၊ ၁၁း၂၅၊၂၆)။

 ဓမ္မဟောင်းသည် လူ၏အသက်ရှင်ပြန်ခြင်းအကြောင်းကို ဖော်ပြသော ပုဂ္ဂိုလ်များ၏မျှော်လင့်ချက်ဖြင့် အကျယ်တဝင့် ဖော်ပြထား သည် (ယောဘ၊ ၁၉း၂၅-၂၇။ ဟေဗြဲ၊ ၁၁း၁၇-၁၉။ ဆာလံ၊ ၄၉း၁၅။ ဆာလံ၊ ၇၁း၂ဝ)။ ထိုနောက်မှာ အနာဂတ်မျှော်လင့်ချက်များ (ဒံ၊ ၁၂း၁၊ ၂၊ ၁၃)။ ထိုထက် သာလွန်တိကျသောသက်သေများမှာ အမှန်သေခြင်းမှ ထမြောက် လာခဲ့သော ပုဂ္ဂိုလ်တို့၏ ကိုယ်တိုင်မှတ်တမ်းမှတ်ရာများပင်ဖြစ်သည်။

 ပထမဦးဆုံးရှင်ပြန်ထမြောက်လာသူမှာ မောရှေပင်ဖြစ်သည် (ယုဒ၊ ၉။ လုကာ၊ ၉း၂၈-၃၆)။ ဣသရေတို့၏မင်းဆက်အုပ်စိုးခြင်းအချိန်၌ ဇရတ္တ မြို့၌ရှိသော မုဆိုးမ၏သား (၃ရာ၊ ၁၇း၈-၂၄) နှင့် ရှုနင်မြို့သူ၏သား (၄ရာ၊ ၄း၁၈-၃၇) အားလုံးတို့သည် ရှင်ပြန်ထမြောက်သူများဖြစ်သည်။ ယေရှုခရစ်တော်လူ၏အသွေးအသားကို ဤကမ္ဘာ၌ခံသော အချိန် တွင် လည်း နာဣနမြို့တံခါးအနီး၌ မုဆိုးမတစ်ဦး၏သားကို ပြန်ရှင်ပြန် စေတော်မူခဲ့သည် (လုကာ၊ ၇း၁၁-၁၇)။ တရားဇရပ်မှူးဖြစ်သူ ယာဣရု၏ သမီး (လုကာ၊ ၈း၄ဝ-၅၆)၊ လာဇရု (ယောဟန်၊ ၁၁)၊ မောရှေတစ်ဦးမှလွဲ၍ ကျန်သူ အားလုံးတို့သည် မမြဲသေးသောပြန်လည်ရှင်ပြန်ခြင်းဖြင့်သာ နိုးထခဲ့ကြသည်။ နောက်တစ်ဖန် ပြန်လည်သေဆုံးအိပ်စက်ကြရပြန်သည်။ ထိုအကြောင်းအရာ ကိုအရင်းပြု၍ သမ္မာကျမ်းစာ၌ သေခြင်းသည် မည်သည့်တွေးခေါ်ကြံဆခြင်း မျိုးကိုမျှမလုပ်နိုင်ကြောင်းထင်ရှားပါသည် (ယောဘ၊ ၃း၁၁-၁၃။ ဆာလံ၊ ၁၁၅း၁၇။ ဆာလံ၊ ၁၄၆း၄။ ဒေ၊ ၉း၅၊၁ဝ)။ ရှင်ပြန်ထမြောက်ခြင်းကို ဖော်ပြသောကျမ်းစာအတိုင်း လူသည် ဤအသက်တာ ဘဝမှစုတေသော် မည်သည့် နေရာ၊ မည်သည့် အရပ်သို့မျှမရောက်မရှိ။ မည်သည့်အရာမျှမသိ၊ မခံစားနိုင် ကြောင်း အတိအလင်းရေးသားထားပါသည်။

 ယခုအပတ်ကျွနု်ပ်တို့သာ၍ ထင်ရှားပေါ်လွင်သော ရှင်ပြန် ထမြောက် ခြင်းအရေး၌ သခင်ခရစ်တော် ပြန်၍ ထမြောက်ခြင်း မပြုမီအချိန်နှင့် ကိုယ်တိုင် ထမြောက်ခြင်းအချိန် အတွင်းအကြောင်းများ ကို နီးနီးကပ်ကပ်လေ့လာကြရပါ မည်။

တနင်္ဂနွေနေ့ အောက်တိုဘာလ ၂၃ ရက်

မောရှေ၏ရှင်ပြန်ထမြောက်ခြင်း

 ယုဒ၊ ၉ ကိုဖတ်ပါ။ လုကာ၊ ၉း၂၈-၃၆ ကိုလည်းဖတ်ပါ။ ယင်း ကျမ်းချက်များမှ မည်သည့်အချက်အလက်များက မောရှေသည် သေခြင်း မှထမြောက်ခဲ့သည်ဟု တွေ့ရှိနိုင်သနည်း။

အလက်ဇန္ဒြား မြို့ရှိ အချို့ဂရိအသင်းတော်ခေါင်းဆောင် များသည် မောရှေ၏သေဆုံးခြင်းအကြောင်းကို သင်ကြားရာ၌၊ မောရှေသေဆုံး သွားသောအခါ မောရှေသည် သဏ္ဉာန်ကွဲရုပ်နှစ်ခု ပေါ်လာသည်ဟု သွန်သင် ကြသည်။ သဏ္ဉာန်တစ်ခုမှာ ဝိညာဉ်နှင့်အသက်ရှင်သည်။ နောက်သဏ္ဉာန် တစ်ခုမှာ မောရှေသေနေသောရုပ်ကလာပ်ဖြစ်သည်။ ဝိညာဉ်နှင့်ကွဲသောသဏ္ဉာန်သည် ကောင်းကင်သို့တက်ကြွသွားသည်။ ကျန်ရှိသောသဏ္ဉာန်ရုပ်အလောင်း မှာ မြေကြီး၌သဂြိုဟ် လိုက်သည်ဟု သွန်သင်သည်။ ထိုကွာဟချက်ဖြစ်သောဝိညာဉ် ကိုဆောင်ယူသွားပြီး ခန္ဓာကိုယ်မြေမြှုပ်ပစ်ခြင်းအယုံအကြည်သည် ဂရိတို့ ယဉ်ကျေးမှုထုံးစံ၌ မသေနိုင်သောဝိညာဉ်ကိုလက်ခံသူများ အလွန်ကြိုက်ကြ သည်။ ယုဒ၊ ၉ ၌ မောရှေသည် ခန္ဓာကိုယ်နှင့်ပင်ထမြောက်လာကြောင်း အတည်ပြု ထားသည်။ အကြောင်းမှာ စာတန်နှင့်မိက္ခေလတို့သည် မောရှေ၏ ခန္ဓာကိုယ်ကိစ္စကို အကြောင်းပြု၍ အငြင်းပွားခဲ့ကြခြင်းဖြစ်သည်။ မောရှေ၏ ဝိညာဉ်အတွက် အငြင်းပွားခဲ့ကြခြင်းမဟုတ်ပါ။

 တရားဟော၊ ၃၄း၅-၇ သည် မောရှေအသက် ၁၂ဝ နှစ်၌ သေဆုံး ခဲ့သည်ဟုဖော်ပြ၏။ ဘုရားသခင်သည် သူ၏ကိုယ်ခန္ဓာကို လျှို့ဝှက်သော နေရာတစ်နေရတွင် မြှုပ်နှံခဲ့သည်။ ထိုနေရာသည် မောဘချိုင့်အတွင်း တစ်နေ ရာရာဖြစ်သည်ဟုဆို၏။ သို့သော် မောရှေသည် သင်္ချိုင်းအတွင်း ကြာရှည်စွာ မနေခဲ့ရပါ။ ‘‘ခရစ်တော်ကိုယ်တော်တိုင်နှင့် မောရှေကို မြှုပ်နှံခဲ့သော ကောင်းကင် တမန်ကိုယ်တိုင် ကောင်းကင်မှ ဆင်းသက်ပြီး အိပ်ပျော်နေသောသန့်ရှင်းသူ မောရှေအားနိုးထစေခဲ့သည်။’’ ခရစ်တော် သည် ပထမဦးဆုံးအကြိမ်သေသော သူထံရောက်လာပြီး အသက် ပြန်ရှင် စေရန်၊ အသက်ပေးပိုင်သောမင်းကြီးအဖြစ် လည်းကောင်း၊ ထွန်းတောက်သော သူတစ်ပါးကဲ့သို့လည်းကောင်း သင်္ချိုင်းကို ချဉ်းကပ် လာခဲ့သည်။ စာတန်ကလည်း ကိုယ်တော်၏ တန်ခိုးဘုန်းတော်နှင့် အသာစီးမပြုရန်သတိပေးခဲ့သည်။ ခရစ်တော်သည် စာတန်နှင့် လက်ရုန်းချင်း ယှဉ်ပြိုင်မှုကိုမပြုဘဲ ခမည်းတော်၏အာဏာကိုသာ အမှီတံကဲပြုခဲ့သည်။ ‘‘ဘုရားသခင်သင့်ကိုဆုံးမပါစေ (ယုဒ၊ ၉) ဟုသာ တစ်ခွန်းတည်းဆိုသည်။ ရှင်ပြန်ထမြောက်ခြင်းသည် ထာဝရ တည်မြဲသောအစစ်အမှန်ဖြစ်လိမ့်မည်။ စာတန်သည် မိမိ၏သားကောင် တို့ကို ကိုက်ဖြဲဖျက်ဆီးလိုသည်။ ဖြောင့်မတ် သောသူတို့သည် သေလွန် သော်လည်း ပြန်လည်ထမြောက်လာလိမ့်အုံးမည်’’

 မောရှေရှင်ပြန်ထမြောက်ခဲ့ကြောင်းကို ယေရှုရှင်၏ကိုယ်ရောင် ကိုယ်ဝါ ပြောင်းလဲသောတောင်ပေါ်၌ အရှင်းလင်းဆုံး တိတိကျကျ အချက်အလက်ပေါ် လာသည်။ မောရှေသည် ပုရောဖက် ဧလိယနှင့် အတူပေါ်လာခဲ့သည်။ ဧလိယသည် သေခြင်းကိုမမြည်းစမ်းရဘဲ ခန္ဓာကိုယ် ပြောင်းလဲခြင်းရှိခဲ့သည် (၄ရာ၊ ၂း၁-၁၁)။ မောရှေနှင့် ဧလိယသည် ယေရှုရှင်နှင့်စကားအပြန်အလှန်ပြောခဲ့ ကြသည် (လုကာ၊ ၉း၂၈-၃၆)။ ‘‘မောရှေနှင့်ဧလိယတည်းဟူသော လူနှစ်ယောက် တို့သည် ဘုန်း အသရေနှင့် ထင်ရှား၍၊ ကိုယ်တော်နှင့်အတူဆွေးနွေးလျက် ယေရုရှလင်မြို့၌ စုတေတော်မူမည်အကြောင်းအရာကိုပြောကြ၏’’ (လုကာ၊ ၉း၃ဝ၊၃၁)။ မောရှေပေါ်လာရခြင်းအကြောင်းမှာ ခရစ်တော်သည် အပြစ်နှင့် သေခြင်းကိုအောင်မြင်မည်အကြောင်း သက်သေပြခြင်း ဖြစ်သည်။ မမှားမယွင်း နိုင်သောသက်သေဖြစ်သည်။ မောရှေနှင့် ဧလိယကိုယ်တိုင် ခန္ဓာကိုယ်နှင့် ရောက်လာခြင်းဖြစ်သည်။ (ဧလိယသည် သေဆုံးခြင်းမရှိဘဲ အရှင်လတ်လတ် ကောင်းကင်ဘုံသို့ တက်ကြွသည်)။ ထိုသူသည် ယေရှုရှင်၏ရှေ့တော်မှောက်၌ ပေါ်လာခြင်းဖြစ်သည်။

 မောရှေသည် မြေကြီးခါနာန်ပြည်သို့ဝင်ခွင့်မရခဲ့ပါ (တရားဟော၊ ၃၄း၁-၄)။ သို့သော် ကောင်းကင်ခါနာန်ပြည်သို့ ချီဆောင် သွားခြင်းခံ ခဲ့ရသည်။ ဘုရားသခင်သည် ကျွနု်ပ်တို့တောင့်တမျှော်လင့်သောအရာ၊ ကြိုတင်စဉ်းစား သောအရာများထက်သာသောအရာကို ပေးစွမ်းနိုင်သည်။ ‘‘ငါတို့၌ပြုပြင်သောတန်ခိုးတော်အတိုင်း၊ ငါတို့တောင်းပန် ကြံစည် သမျှထက် အလွန်ထူးခြားစွာ ပြုခြင်းငှာ၊ တတ်နိုင်တော် မူသော ဘုရားသခင်’’ (ဧဖက်၊ ၃း၂ဝ)။

တနင်္လာနေ့ အောက်တိုဘာလ ၂၄ ရက်

ဓမ္မဟောင်းကျမ်းမှပြသနာနှစ်ရပ်

 ၃ရာ၊ ၁၇း၈-၂၄ နှင့် ၄ရာ၊ ၄း၁၈-၃၇ ကိုဖတ်ပါ။ ရှင်ပြန်ထမြောက် ရာအကြောင်း တူညီချက်နှင့်ကွာဟချက်မည်သို့ရှိသနည်း။

--------------------------------------------------------------------------------------------------

 ဟေဗြဲ၊ ၁၁ ၌ ယုံကြည်ခြင်းအားဖြင့် ‘‘မိန်းမတို့သည်လည်း၊ သေခြင်း မှထမြောက်သော မိမိတို့သားကိုရပြန်ကြ၏’’ (ဟေဗြဲ၊ ၁၁း၃၅)။ ယနေ့ ဖတ်ရသောကျမ်းချက်အတွက် ရှင်ပြန်ထမြောက်ခြင်း ပြသနာ နှစ်မျိုးဖြစ်သည်။

 ပထမတစ်မျိုးသည် (၃ရာ၊ ၁၇း၈-၂၄) ဣသရေလတို့ကြီးစွာသော ဖောက်ပြန်မှုပြုသည့်အချိန်၊ အာဟပ်မင်းနှင့်မိဖုရားယေဇဗေလတို့ ဣသရေလ ကိုအုပ်စိုးသောအချိန်ဖြစ်သည်။ ပြည်၌ကပ်ဘေးဖြစ်သော မိုးခေါင်ခြင်းကျရောက် ခြင်းကြောင့် ဘုရားရှင်သည် ဧလိယကို ဇရတ္တမြို့ အမည်တွင်သော ဣသရေလ တိုင်းပြည်၏အပြင်ဘက် မြို့တစ်မြို့သို့ သွားရန် စေလွတ်ခဲ့သည်။ ထိုနေရာ၌ မုဆိုးမတစ်ဦး နောက်ဆုံးအကြိမ် ဖုတ်စားရမည့်မုန့်ကိုလုပ်ရန် ထင်းလာခွေသော အချိန်နှင့် တိုက်ဆိုင် သွားခဲ့သည်။ သူမနှင့်သူမ၏သားတို့သည် ထိုနောက်ဆုံး မုန့်ချပ်ကလေးကို စားပြီး သေကြရတော့မည်ဖြစ်သည်။ သို့သော်လည်း သူတို့ ၏အသက်ကို မုန့်ညက်မပြတ်၊ ဆီမခန်းသောနိမိတ်လက္ခဏာဖြင့် ဆက်လက် ရှင်သန်နိုင်ခဲ့သည်။ မိုးခေါင်ခြင်းကပ်ဘေးမပြီးမချင်း ဆီမပြတ်၊ မုန့်ညက် မပြတ်နေထိုင်ခဲ့ရသည်။ နောက်များမကြာမီ သူမ၏သားကလေးသည် ဖျားနာ ပြီးသေဆုံးသွားသည်။ ဝမ်းနည်းကြေကွဲစွာဖြင့် မိခင်ကြီးသည် ဧလိယကို အသနားခံခဲ့သည်။ ဧလိယသည် ဘုရားရှင်ကို ဟစ်ခေါ်သော အခါ ‘‘ဧလိယ စကားကို ထာဝရဘုရားကြားတော်မူ၍၊ သူငယ်၏ ဝိညာဉ်သည် ဝင်သဖြင့်၊ သူသည်အသက်ရှင်ပြန်၏’’ (၃ရာ၊ ၁၇း၂၂)။

 ဒုတိယတစ်ကြိမ်ထမြောက်ခြင်းအကြောင်းကို (၄ရာ၊ ၄း၁၈-၃၇) ရှုနင်အရပ်၌ဖြစ်သည်။ ဂိလဂါလပြည်တောင်ဘက် ကျေးရွာတစ်ရွာ ၌ ဖြစ်သည်။ ဧလိရှဲသည် မုဆိုးမတစ်ယောက်ကိုကူညီခဲ့၍ ဆီအိုးများစွာကို ဆီဖြည့်ပေးပြီး ရှိသမျှအကြွေးကိုဆပ်စေခဲ့သည် (၄ရာ၊ ၄း၁-၇)။ ထိုနောက် ရှုနင်မြို့၌ သားဖွားခြင်းအခွင့်မရသော အိမ်ထောင်ရှင်မ တစ်ဦးသည် ဧလိရှဲကသားဖွားခြင်း အခွင့်ရမည်ဟု ကတိပေးခဲ့သည်။ ဧလိရှဲပြောသကဲ့သို့ဖြစ်လာခဲ့သည်။ ကလေး ငယ်သည်ကြီးပြင်းလာပြီး ကျန်းမာပျော်ရွင်လျက်ရှိသည်။ သို့သော် တစ်နေ့သ၌ သူငယ်သည် ဖျားနာ ပြီး သေဆုံးသွားခဲ့သည်။ ရှုနင်မြို့သူအမျိုးသမီးကြီးသည် ကရမေလ တောင်သို့ သွား၍ သူမနှင့်အတူလိုက်ပါရန်၊ သူမ၏သားကိုကြည့် ပါရန် တောင်းပန်တော့သည်။ ဧလိရှဲသည် ဘုရားရှင်ထံစိတ်ပါစွာဆုတောင်း ခဲ့သည်။ နောက်ဆုံး၌ သူငယ်သည်အသက်ပြန်ရှင်လာခဲ့သည်။

 အမျိုးသမီးနှစ်ဦးသည် မတူညီသောနောက်ခံသမိုင်းကြောင်းများ ကိုယ်စီရှိခဲ့ကြသည်။ ဖိုနီးရှား မုဆိုးမသည် ဧလိယကို ကြိုဆိုဧည့်ဝတ် ပြုမိ၍ ခက်ခဲလွန်းလှသောအချိန်အတွင်း ဣသရေလတိုင်းပြည် တစ်ပြည် လုံး အငတ်ဘေးကြုံနေရချိန်၌ လုံခြုံမှုမရှိသော်လည်း နိမိတ် လက္ခဏာ ကို မြင်တွေ့ခဲ့ရသည်။ ရှုနင်မြို့သူမိန်းမမှာမူ သူနှင့်သူ၏ ခင်ပွန်းသည်တို့သည် ဧလိယအတွက် အခန်းသီးသန့်ဆောက်လုပ်ပေးပြီး ဝင်ရောက် တည်းခို အနားယူ နိုင်ရန်ပြင်ဆင်ပေးခဲ့သည်။ သူငယ်နှစ်ဦးစလုံး သေဆုံးချိန် ၌ သစ္စာရှိယုံကြည်ခြင်း မြဲသောမိခင်နှစ်ဦးစလုံးသည်လည်း ဘုရားသခင်၏ ပုရောဖက်များထံသို့ တောင်းပန်အသနားခံခဲ့ကြသည်။ မိမိတို့၏ သားငယ်များ ပြန်၍အသက်ရှင် လာသည်ကို မြင်တွေ့ကြ ရသည်။

 အလွန်တရာအံ့သြဖွယ်ကောင်းသောအကြောင်းအရာဖြစ်သည်။ သို့သော် အကြောင်းအရာကိုယ်စီ၌ အံ့သြဖွယ်ရာအကြောင်း မည်မျှ ဖြစ်ခဲ့သည်ကို အခြား သူများမဖော်ပြနိုင်ခဲ့သည်များရှိခဲ့ပါသလား။ ဝမ်းနည်းစရာ ကောင်းသောအကြောင်း အရာဖြစ်နေပါသော်လည်း နောက်ဆုံးနေ့ရက်၌ ရှင်ပြန်ထမြောက်ခြင်း အမှန် တကယ်ရှိမည် ဖြစ်ကြောင်း ကျွန်ုပ်တို့ကိုယုံကြည်စေပါသလား။

အင်္ဂါနေ့ အောက်တိုဘာလ ၂၅ ရက်

နာဣနမြို့ရှိမုဆိုးမ၏သားငယ်

 သမ္မာကျမ်းစာမှ ယေရှုရှင်၏အကြောင်းကိုဖော်ပြထားသည်မှာ ‘‘ထို အကြောင်းအရာဟူမူကား၊ ဘုရားသခင်သည် သန့်ရှင်းသော ဝိညာဉ်တော်နှင့် လည်းကောင်း၊ တန်ခိုးတော်နှင့်လည်းကောင်း၊ နာဇရက် မြို့ သားယေရှုကို ဘိသိက်ပေးတော်မူသဖြင့်၊ ထိုသူသည် ဘုရားသခင်၏ အခွင့်တော်နှင့်ကျေးဇူး ပြုလျက် မာရ်နတ်ညှဉ်းဆဲသော သူအပေါင်း တို့အား ချမ်းသာကိုပေးလျက် လှည့်လည်တော်မူ၏’’ (တမန်၊ ၁ဝး၃၈)။ ဧဝံဂေလိကျမ်းများ၌ ယေရှုရှင်၏ လုပ်ဆောင်တော် မူချက်အလုံးစုံကို အပြည့်ရေးသားထားပေးသည်။ လိုနေသူများ ထံ၊ ဝိညာဉ်စိတ် ထိခိုက်သူများထံသွားရောက်ခြင်းဖြင့် များစွာသောယုဒလူတို့ သည် ယေရှုရှင်ကို ကတိတော်ထားသောမေရှိယအရှင်ဟု သက်ဝင်ယုံကြည် သွားကြသည်။

 ‘‘လူနာများ၊ ဖျားနာသူများအိမ်တိုင်း၊ ရွာတိုင်း၌ရှိနေပါသည်။ ယေရှုရှင် သည် ထိုရွာများကိုဖြတ်သွားပြီး လူနာများ၊ ဖျားနာသူများကို ပျောက်ကင်း သက်သာစေခဲ့သည်။ ကိုယ်တော်၏လုပ်ဆောင်ချက်သည် သူ့ကိုဘိသိက်ပေး ခံရသူတစ်ဦးအဖြစ် သိသာစေပါသည်။ ကိုယ်တော်၏ အသက်တာ၌ ချစ်ခြင်း၊ ကရုဏာနှင့်သနားကြင်နာခြင်းကို အမြဲဖော်ပြ ပေးခဲ့သည်။ ကလေးသူငယ်နှင့် လူသားများအားလုံးအပေါ် ကိုယ်တော်၏ စိတ်နှလုံးတော်သည် သနားတတ် သောသဘောရှိသည်။ လူ၏ဇာတိကို ခံယူခဲ့၍ လူတို့အလိုရှိသောအရာကို သိတော်မူသည်။ အဆင်းရဲဆုံးသူနှင့် အနှိမ့်ကျဆုံးသူပင်လျှင် ကိုယ်တော်ကို မကြောက်မရွံ့ချဉ်းကပ်ရဲကြသည်။ ကလေးငယ်သူငယ်များပင်လျှင် ကိုယ်တော် ကိုချစ်ခင်စွဲမက်ကြသည်’’

 လုကာ၊ ၇း၁၁-၁၇ ကိုဖတ်ပါ။ ကျမ်းချက်မှ ဖော်ပြပါ ရှင်ပြန် ထမြောက် ခြင်းနှင့် လွန်ခဲ့သောရက်မှကျွနု်ပ်တို့လေ့လာခဲ့သော ရှင်ပြန် ထမြောက်ခြင်း အကြောင်း ကွာဟချက်မည်သို့ရှိသနည်း။ မည်သည့် အရေးကြီးသောအချက် ပါဝင်သနည်း။

--------------------------------------------------------------------------------------------------

 ဂါလိလဲနယ်တစ်ခွင် ကိုယ်တော်အမှုတော်ဆောင်ခဲ့စဉ် ဖျားနာ သူများ အားကုသခြင်းနှင့်နတ်ဆိုးကိုနှင်ထုတ်ခြင်းများ ပြုလုပ် ခဲ့သည်။ တစ်နေ့၌ ကိုယ်တော်နှင့််သူ၏နောက်သို့လိုက်နေသူများသည် နာဣနမြို့ တံခါးအနားသို့ ရောက်ရှိသွားခဲ့သည်။ ထိုအချိန်၌ စျာပနတလားကို သယ်လာသောလူအုပ်ကြီး သည် ထိုတံခါးကိုကျော်ဖြတ်ရန်ဖြစ်သည်။ ထိုတလားကိုဖွင့်ထားပြီး သေဆုံး သူ၏ရုပ်ကလာပ်မှာ ကလေးငယ်တစ်ဦး ဖြစ်လျက် မုဆိုးမ၏တစ်ဦးတည်းသော သားငယ်လေးဖြစ်နေပါသည်။ ထိုမုဆိုးမသည် သတိမေ့မြောသည့်အထိ ငိုကြွေး ကာလိုက်ပါလာခဲ့သည်။ ကိုယ်တော်သည် မိခင်ကြီးကိုမြင်ရသောအခါမှာ သနားလွန်းသွားသည်။ ယေရှုသည် မိခင်ကြီးကို ‘‘မငိုပါနှင့်’’ ဟုပြောပြီး တလားအတွင်း သေဆုံး နေသော သားငယ်၏ရုပ်ကလာပ်ဘက်သို့လှည့်လိုက်သည်။ တစ်ဆက်တည်းမှာပင် သြဇာတန်ခိုးပါသောအသံတော်ဖြင့် ‘‘အချင်း လုလင်၊ထလော့၊ သင့်အားငါအမိန့်ရှိသည်ဟုမိန့်တော်မူလျှင် သေသော သူသည်ထိုင်၍ စကားပြော၏။ ကိုယ်တော်သည်လည်း ထိုသူကို မိခင်အားအပ်ပေးတော် မူ၏’’ (လုကာ၊ ၇း၁၃-၁၅)။ ယေရှုသည် ထိုအမှုကို လူမြင်ကွင်းမှာပင်ပြုတော် မူ၍ နိမိတ်လက္ခာဏာ မြင်တွေ့ ရသော လူအပေါင်းတို့သည်လည်း သက်သေခံကြသည်။ ထိုအထဲမှ လူတစ်ဦးက ကိုယ်တော်ကို ‘‘ကြီးမြတ်သောပုရောဖက်’’ ဟူ၍ပင် ခေါ်ဆိုသမုတ်ခဲ့သည်။

 ဖိုနီးရှားမုဆိုးမ (၃ရာ၊ ၁၇း၈-၂၄) နှင့် ရှုနင်မြို့သူမုဆိုးမတို့ (၄ရာ၊ ၄း၁၈-၃၇) နှစ်ဦးလုံးသည် အကူအညီတောင်းခံခဲ့ကြသည်။ ဧလိယနှင့် ဧလိရှဲတို့ကို အထူးရိုသေလျက် တောင်းဆိုခြင်းဖြစ်သည်။ သို့သော်လည်း နာဣနဦမိ့သူမုဆိုးမမူကား၊ အကူအညီမတောင်းသော်လည်း သူ့အား သနားခြင်း စိတ်နှင့်မစခဲ့သည်။ အဓိပ္ပာယ်မှာ ဘုရားရှင်သည် ကျွန်ုပ်တို့ကိုယ်တိုင်တောင်း လျှောက်ရန်မထိုက်တန်ဟု ခံစားနေရသော အခါ၌လည်း ကျွနု်ပ်တို့ကိုကူညီမစ မည့်သဘောရှိသည်။ ယေရှုရှင်သည် ယင်းပြသနာကိုမြင်တော်မူခဲ့၍ ကိုယ်တိုင်ကူညီပေးခဲ့သည်။ အမှုတော် လုပ်ငန်းတစ်ခွင် ကိုယ်တော်ထိုသို့ပြု တော်မူပါသည်။

 မှန်ကန်သောဘာသာတရားဟူသည် မိဘမဲ့၊ မုဆိုးမများ (ယာကုပ်၊ ၁း၂၇) ကိုပြုစုရသည်။ ယေရှုရှင်ကဲ့သို့ ကျွန်ုပ်တို့ နိမိတ် လက္ခဏာ မပြစွမ်းနိုင် သော်လည်း ပတ်ဝန်းကျင်ရှိ နာကျင်စွာခံစားရသူများအတွက် ကျွနု်ပ်တို့ မည်သို့ကူညီနိုင်ပါမည်နည်း။

ဗုဒ္ဓဟူးနေ့ အောက်တိုဘာလ ၂၆ ရက်

‘‘ယာဣရု၏သမီး’’

 သခင်ယေရှုကိုယ်တော်တိုင်သေခြင်းမှမထမြောက်မီ အသက် ရှင်ပြန် ထမြောက်ခဲ့သူများတွင် ကန့်သတ်ချက်မထားပါ။ မည်သည့် လူမျိုးမည်သည့်အနွယ် ဖြစ်ရမည်ဟုစည်းကမ်းမရှိပါ။ မောရှေသည် ဘုရားသခင်၏လူမျိုးကို ဦးဆောင် သောအခါ အဆင့်အမြင့်ဆုံးသူဟု သတ်မှတ်ရပါမည် (တရားဟော၊ ၃၄း၁ဝ- ၁၂)။ ဖိုနီးရှားမုဆိုးမသည် ဣသရေလအမျိုးထဲမှမဟုတ် (၃ရာ၊ ၁၇း၉)။ ရှုနင်မြို့မုဆိုးမသည်လည်း သူမဘဝမှာ အပစ်ပယ်ခံဘဝဖြစ်ခဲ့သူဖြစ်သည် (၄ရာ၊ ၄း၈)။ ဟေဗြဲလူမျိုး လည်းမဟုတ်ပါ။ နာဣနမြို့ရှိမုဆိုးမသည် တစ်ဦးတည်းသော သားသာရှိခဲ့သည်။ အားကိုးစရာထိုသားပင်ရှိသည် (လုကာ၊ ၇း၁၂)။ ယာဣရုသည် တရားဇရပ်မှူးတစ်ဦးဖြစ်သည်။ ကပေရနောင်တွင် နေထိုင်မည် (မာကု၊ ၅း၂၂)။ ထိုသူအားလုံးတို့၏နောက်ခံအခြေအနေများ ကွဲပြားခြားနားကြသည်။ ပတ်ဝန်းကျင်လူနေမှုအဆင့် ကွာခြားကွဲပြား ကြသည်။ အားလုံးကိုဘုရားရှင်ကောင်းချီးပေး၍ အသက်ရှင် ရခြင်း အခွင့်ကို ပေးသနား ခဲ့သည်။ ကိုယ်တော်၏တန်ခိုးတော်ကို မြင်တွေ့ခဲ့ကြ ရသူများဖြစ်သည်။

 မာကု၊ ၅း၂၁-၂၄၊ ၃၅-၄၃ ကိုဖတ်ပါ။ ခရစ်တော်၏နှုတ်မြွက် စကားတော်၌ သေခြင်းကိုမည်သို့ ကျွန်ုပ်တို့သိရသနည်း။ ‘‘သူငယ် သေသည် မဟုတ်၊ အိပ်ပျော်သည်’’ ဟုမိန့်တော်မူ၏ (မာကု၊ ၅း၃၉)။

--------------------------------------------------------------------------------------------------

 အသက် ၁၂ နှစ်သာရှိသေးသောယာဣရု၏သမီးငယ်သည် မိမိ အိမ်တွင် အသက်ထွက်လုဆဲဆဲမေ့မြောလျက် အိပ်ရာထက်၌ ထားသည်။ သူ (ဖခင်) သည် ယေရှုရှင်ထံသို့သွား၍ အိမ်သို့ကြွလာပြီး သမီးငယ်အပေါ် လက်တင်ကာကုသပေးရန် တောင်းပန်ခဲ့သည်။ ယေရှုရှင်အထံတော်သို့ မရောက်မီ နောက်မှလိုက်လာသောသူတစ်ဦးမှ သတင်းဆိုးကြီး ယူဆောင်လာ ခဲ့သည်။ ‘‘ကိုယ်တော်၏သမီးသေပါပြီ။ အဘယ်ကြောင့် ဆရာကိုနှောင့်ယှက် သေးသနည်း’’ (မာကု၊ ၅း၃၅)။ ထိုအချိန်မှာ ယေရှုရှင်သည် ထိုစကားကို ကြား၍ ဝမ်းနည်းပက်လက် ဖြစ်နေသော ဖခင်ကို နှစ်သိမ့်ခဲ့သည်။ ‘‘မကြောက် နှင့်၊ ယုံကြည်ခြင်းစိတ် တစ်ခုတည်းသာရှိလော့’’ (မာကု၊ ၅း၃၆)။ အဓိပ္ပာယ်မှာ ဖခင်သည် လုံးလုံးယေရှုရှင်ကိုယုံကြည်ရန်သာရှိကြောင်း ဆိုလိုခြင်းဖြစ်သည်။

 အိမ်သို့ရောက်သွားကြသောအခါ၊ ယေရှုရှင်သည် စုရုံးလျက်ရှိသော သူအားလုံးကို ‘‘သင်တို့သည် အဘယ်ကြောင့် အုန်းအုန်းသဲသဲပြု၍ ငိုကြွေးကြ သနည်း။ သူငယ်သေသည်မဟုတ်၊ အိပ်ပျော်သည်ဟုမိန့်တော်မူ၏’’ (မာကု၊ ၅း၃၉)။ လူတို့သည် ကိုယ်တော်ကို မကျေမနပ်ဖြစ်နေကြသည်။ (၁) သူငယ်မ သေဆုံးပြီ ဖြစ်ကြောင်း အတပ်သိနေခြင်းကြောင့်ဖြစ်သည်။ (၂) ကိုယ်တော် မိန့်သောစကား၏အဓိပ္ပာယ်ကို နားမလည်ခြင်းကြောင့်ဖြစ်သည်။ ‘‘သေ’’ သည် ကို ‘‘အိပ်ပျော်’’ သည်ဟု ခရစ်တော်နှစ်သိမ့်သောစကားသည် ထိုအတွေ့အဦကံ ကိုပြောင်းလဲပြသပေးရန်ဖြစ်သည် (မသဲ၊ ၉း၂၄၊ လုကာ၊ ၈း၅၂)။ ယောဟန်၊ ၁၁း၁၁-၁၅ ကိုလည်းဖတ်ပါ။ သေခြင်းသည် အိပ်စက်ခြင်းဖြစ်သည်။ သို့သော်လည်း အသက်ရှိနေသူများအတွက် အလွန်နက်ရှိုင်းသောအိပ်စက် ခြင်းဖြစ်သည်။ အသက်ပေးပိုင်သော အရှင်သာ ပြန်၍နိုးထစေနိုင်သည်။ အကြောင်းမှာ သူတစ်ပါးတည်း သားလျှင် သင်္ချိုင်း၏သော့ကိုပိုင်ဆိုင်ထားသူ ဖြစ်သည် (ဗျာ၊ ၁း၁၈၊ ယောဟန်၊ ၃း၁၆၊ ရောမ၊ ၆း၃၂)

 သူငယ်မသည် ပြန်လည်ရှင်ပြန်ထမြောက်ပြီးနောက် မြင်တွေ့ရ သမျှ လူအားလုံးတို့သည် ‘‘အံ့သြခြင်းသို့ရောက်ရှိကြကုန်သည်’’ (မာကု၊ ၅း၄၂)။ အံ့သြဖွယ်မရှိပါ။ သေခြင်းသည်လမ်းဆုံးဟုခံယူထားသော်လည်း ထိုသို့မြင်တွေ့ ရသောအခါ မျက်စိရှေ့တည့်တည့်မှာပင် အပြောင်းအလဲ ရှိလာနိုင်ကြောင်းကို လက်ခံကြရသည်။

 ယေရှုရှင်၏နှုတ်ထွက်စကားတော်၌ ‘‘မကြောက်နှင့်၊ ယုံကြည်ခြင်း စိတ်တစ်ခုတည်းသာရှိစေလော့’’ (မာကု၊ ၅း၃၆)။ ထိုစကားတော် သည် ယနေ့ ထိတိုင် ကျွန်ုပ်တို့အတွက် အသုံးဝင် ဆဲရှိသည်။ ကြောက်လန့်ဖွယ်ကောင်းသော အချိန်၌ ကျွန်ုပ်တို့ မည်သို့ စိတ်သဘောထားရမည်နည်း။ ယုံကြည်ခြင်းသည် အဓိက အရေးအကြီးဆုံး ဖြစ်ပါသလား။

ကြာသပတေးနေ့ အောက်တိုဘာလ ၂၇ ရက်

လာဇရု

 ယောဟန်၊ ၁၁း၁-၄၄ ကိုဖတ်ပါ။ ယေရှုရှင်သည် မည်သည့်ခံစား မှုဖြင့် လာဇရုကိုဖျားနာခြင်းနှင့်သေခြင်းမှ ဘုန်းတော်ကိုပြသခဲ့သနည်း။

--------------------------------------------------------------------------------------------------

 ဤနေရာ၌လည်း ယေရှုသည်သေခြင်းကို အိပ်စက်ခြင်းဖြင့်ပင် နှိုင်းယှဉ်ပြောထားခဲ့သည်။ ‘‘ငါတို့အဆွေလာဇရုသည်အိပ်ပျော်၏။ သူ့ကို နိုးခြင်း အလိုငှာ ငါသွားမည်ဟုမိန့်တော်မူ၏’’ (ယောဟန်၊ ၁၁း၁၁)။ ထိုသို့ ပြောဆိုခြင်းကို လူတို့သည်အမှန်ပင်ရိုးရိုးအိပ်ပျော်သည်ဟု အထင်ရှိ ကြသည် (ယောဟန်၊ ၁၁း၁၁-၁၃)။ ယေရှုရှင်သည် အရှင်းဆုံးပင် သူ၏စကားကို အဓိပ္ပာယ်ဖွင့်ခဲ့သည်။ ‘‘လာဇရုသေပြီ’’ (ယောဟန်၊ ၁၁း၁၂-၁၄) ဟု ယတိ ပြတ်ပင်ပြောလိုက်သည်။ အမှန်ပင် ယေရှုသည် ဗေသနိရွာသို့ရောက်လျှင် လာဇရုသေသွားပြီးသည်မှာ လေးရက်ပင် ရှိနေပြီဖြစ်သည်။ အလောင်းကောင်သည် ပုပ်ပွနေပြီဖြစ်သည် (ယောဟန်၊ ၁၁း၁၇၊၃၉)။ လေးရက်ရှိနေသော အလောင်းသည် ပုပ်ပွနံဟောင်နေပါပြီ။ မေးစရာပင်မလို၊ သေသွားကြောင်း လက္ခဏာ ရှင်းရှင်းပင်ဖြစ်သည်။

 ယင်းအကြောင်းနှင့်ပတ်သက်၍ ယေရှုသည်မာသကိုပြောသော စကား၌ ‘‘ယေရှုကလည်း သင်၏မောင်သည်ထမြောက်လိမ့်မည်’’ (ယောဟန်၊ ၁၁း၂၃)။ သူမကလည်း နောက်ဆုံးသောထမြောက်ခြင်း၌ ထမြောက်မည့် ယုံကြည်ခြင်းကို အခိုင်အမာပြောဆိုခဲ့သည်။ သို့သော် ယေရှုရှင်မိန့်တော်မူ သောစကားမှာ ‘‘ငါသည်ထမြောက်ခြင်းအကြောင်း၊ အသက်ရှင်ခြင်းအကြောင်း ဖြစ်၏။ ငါ့ကိုယုံကြည်သောသူသည် သေလွန်သော်လည်းရှင်လိမ့်မည်။ ငါ့ကို ယုံကြည်၍ အသက်ရှင်သော သူရှိသမျှတို့သည်လည်း သေခြင်းနှင့်အစဉ်မပြတ် ကင်းလွတ်လိမ့်မည်။ ငါ့စကားကိုယုံသလော’’ (ယောဟန်၊ ၁၁း၂၃-၂၆)။ယေရှုသည် ဆက်လက် ပြောကြားသည်မှာ ‘‘သင်သည်ယုံလျှင် ဘုရားသခင်၏ ဘုန်းအာနုဘော် တော်ကိုမြင်ရလိမ့်မည်’’ (ယောဟန်၊ ၁၁း၄ဝ)။ မာသသည် ယုံကြည်ခြင်းရှိ၍ သူမ၏မောင်လာဇရုပြန်လည် ရှင်ပြန်ထမြောက် လာသည်ကို ဘုရားဘုန်းတော်ဖြစ်ကြောင်း မျက်မြင်ကိုယ်တွေ့ မြင်ခဲ့ရသည်။

 နှုတ်ကပတ်တော်အရ၊ အသက်သည် ဘုရားရှင်၏နှုတ်တော်ထွက် စကားဖြင့် စတင်ဖန်ဆင်းခြင်းခံရသည် (ဆာ၊ ၃၃း၆)။ ထိုနှုတ်တော်ထွက် စကားတော်ဖြင့်ပင် အသက်သည်ပြန်၍ဝင်လာမည်။ လာဇရု၏ အဖြစ် အပျက်ကို ကြည့်ခြင်းဖြင့်သိနိုင်သည်။ ယေရှုသည် တိုတိုတုတ်တုတ် ဆုတောင်းပြီးနောက် အမိန့်တော်ကိုဤသို့ဆိုလိုက်သည်။ ‘‘လာဇရုထွက်ခဲ့’’ ဟူ၍ဖြစ်သည် (ယောဟန်၊ ၁၁း၄၃)။ ချက်ချင်းပင် လူတို့မျက်စိဖြင့် အသက်ကို ပေးပိုင်သော ဘုရားသခင်၏တန်ခိုးတော်ကို မြင်တွေ့ လိုက်ရသည်။ ထိုနှုတ်တော်ထွက်စကား တန်ခိုးသည်ပင် ကျွန်ုပ်တို့၏ ကမ္ဘာကြီးကို ဖြစ်ပေါ်လာစေသည်။ ထိုနှုတ်ထွက် စကားတန်ခိုးတော် ဖြင့်ပင် နောက်ဆုံးသောနေ့ရက်၌ သေသောသူများကို ပြန်၍ ရှင်ပြန်ထမြောက်စေလိမ့်မည်ဖြစ်သည်။

 လာဇရုကိုထမြောက်စေခြင်းဖြင့် ယေရှုသည်သေမင်းကို အနိုင် ယူနိုင် ကြောင်း သက်သေပြခဲ့သည်။ ကျွနု်ပ်တို့သေလွန်သွားပြီးနောက် ထိုသို့ဘုရားရှင်၏ ဘုန်းတန်ခိုးတော်သည် သာလွန်သော သက်သေ ပြခြင်းကို ရရှိနိုင်မည်လား။

 ယောဟန်၊ ၁၁း၂၅၊၂၆ ကိုဖတ်ပါ။ အရှေ့ပိုင်းကျမ်းချက်တွင် ယေရှုရှင်သည် ယုံကြည်သူများ သေလိမ့်မည်အကြောင်းနှင့် တစ်ဆက် တည်း ကျမ်းပိုဒ်၌ ယုံကြည်သူများသေခြင်းနှင့်ကင်းလွတ်မည်ဟု ရေးသားထားသည်။ ယေရှုရှင်သွန်သင်သောအချက်သည်မည်သို့နည်း။ သေဆုံးသူတစ်ဦးသည် မည်သည့်အရာမျှမသိ၊ အိပ်စက်နေခြင်း ဖြစ်နေ ပါလျက် အဘယ်ကြောင့် ယေရှုရှင်ပြောသောစကားတော်ကို ကြား သိနားလည် နိုင်သနည်း။ ထိုစကား များသည် သင်္ချိုင်း၌ လမ်းဆုံးပြီဟု ထင်နေသော ကျွနု်ပ်တို့အတွက် မည်သို့ မျှော်လင့်ချက် ဖြစ်စေ သနည်း။

--------------------------------------------------------------------------------------------------

သောကြာနေ့ အောက်တိုဘာလ ၂၈ ရက်

ဆက်လက်လေ့လာရန်။

 နူူနည ွ. ျွှ့ငအနယ ဦွ့န ီနအေ့ သ် သြျနျယဦ စစ. ၄၆၉-၄၈ဝယ ငည ဏအေမငမေခ့ျ ညေိ ဏမသစ့နအျး ဦွ့န ဠသငခန သ် ှအနမည ျွနဘကုနယဦ စစ. ၁၂၉- ၁၄၂း ဦဗ ဏမသစ့နအ သ် ဏနခေနယဦ စစ. ၂၃၇-၂၄၃ယ ငည ဏမသစ့နအျ ညေိ ုငညါျး ဦွ့န ဃနညအကမငသညယဦ စစ. ၃၁၈ယ ၃၁၉း ဦွ့န ွသကခ့ သ်င်္ ငေအ့ယဦ စစ. ၃၄၂ယ ၃၄၃း ဦူဖေမေကျယ ဃသာနင်္ သမအ့ယဦ စစ. ၅၂၄-၅၃၆ယ ငည ွ့န ီနျငမန သ် ဗါနျ ကိုဖတ်ပါ။

 ‘‘ခရစ်တော်၌အသက်ရှိ၏။ မူလအသက်ဖြစ်သည်။ ငှားယူရသော အသက်မဟုတ်၊ မပျက်စီးတတ်ပါ။ ‘သားတော်ကို ရသောသူသည် အသက်ကို ရ၏’ (၁ယော၊ ၅း၁၂)။ ခရစ်တော်၌ရှိသော ဘုရားတန်ခိုးတော်သည် ယုံကြည်သူများအတွက်အာမခံချက်ရှိသည်။ ထာဝရအသက်ကိုပေးနိုင်သည်။ ‘‘ငါ့ကိုယုံကြည်သောသူသည်’’ ဟုယေရှု ပြောပြီး ‘‘သေလွန်သော်လည်း အသက် ရှင်လိမ့်မည်ဟု ကတိပေး ထားသည်။ ငါ့ကိုယုံကြည်သောသူတိုင်းသည် သေခြင်းနှင့်အစဉ် ကင်းလွတ် လိမ့်မည်ဟု ကိုယ်တော်မိန့်တော်မူသည်။ သင်ယုံကြည် သလားဟု ယေရှုမိန့်တော်မူသည် (ယောဟန်၊ ၁၁း၂၅၊၂၆)။ ယေရှုရှင် ဒုတိယအကြိမ်ကြွလာမည့်အချိန်ကို မျှော်လင့်ပါ။ ဖြောင့်မတ်သော သေဆုံးသွားသည့်သူတို့သည် မပျက်စီးတတ်သော ခန္ဓာကိုယ်ဖြင့် ပြန်၍နိုးထ လာလိမ့်မည်။ အသက်ရှင်လျက် ရှိသော ဖြောင့်မတ်သူ တို့ သည်လည်း ကိုယ် ခန္ဓာပြောင်းလဲခြင်းရှိ၍ သေခြင်းကို မမြည်းစမ်းရဘဲ ကောင်းကင်သို့ချီဆောင် ခြင်းခံကြရမည်။ သခင်ခရစ်တော် ပြသခဲ့သည့် နိမိတ်လက္ခဏာသည် လာဇရု ကိုသေခြင်းမှ ထမြောက်စေခဲ့ခြင်း ဖြစ်သည်။ ထိုအခြင်းအရာသည် နောက်ဆုံး သော နေ့ရက်၌ ဖြောင့်မတ်သူ အားလုံး ပြန်လည်ထမြောက်လာမည့်ပုံပမာ အမြည်းဖြစ်သည်။ ကိုယ်တော်၏စကားသံနှင့်လုပ်ဆောင်ချက်အားလုံးကြောင့် ကိုယ်တော် သည် မိမိကိုယ်ကိုထမြောက်ခြင်းအကြောင်းဟု ကြေညာခဲ့ သည်။ ကိုယ်တော်သည် မကြာမီကပ်တိုင်တွင် အသေခံရမည် ဖြစ်သော်လည်း သေခြင်း ၏သော့ချောင်း၊ သင်္ချိုင်းကိုပွင့်စေနိုင်သော သော့တွဲကို ကိုင်ထားပြီးဖြစ်သည်။ ကုိယ်ေတာ်၌ထာဝရအသက်ကုိေပးပုိင်ေသာ အခွင့်အေရးတန်ခိုးရရှိထားပြီးဖြစ်သည်’’

 -ဝ-